b'\n_START_ARTICLE_\nSaint-Cloud\n_START_SECTION_\nAdministracija\n_START_PARAGRAPH_\nSaint-Cloud je sede\xc5\xbe istoimenskega kantona, slednji je vklju\xc4\x8den v okro\xc5\xbeje Boulogne-Billancourt.\n_START_SECTION_\nZgodovina\n_START_PARAGRAPH_\nNaselje je imenovano po Klodoaldu, vnuku frankovskega kralja Klodvika I., ki naj bi poiskal zato\xc4\x8di\xc5\xa1\xc4\x8de v vasici Novigentum, vas, kjer je bil najden njegov grob, pa je prevzela njegovo ime._NEWLINE_Leta 1572 je bil na ozemlju Saint-Clouda zgrajen dvorec, po\xc5\xbegan leta 1870 v \xc4\x8dasu francosko-pruske vojne. Dvorec je bil bivali\xc5\xa1\xc4\x8de ve\xc4\x8d francoskih vladarjev, bil pa je tudi prizori\xc5\xa1\xc4\x8de dr\xc5\xbeavnega udara, ki ga je vodil Napoleon Bonaparte ob padcu Francoskega direktorija leta 1799.'